CELEX: 32005R1336
Language: da
Date: 2005-08-12 00:00:00
Title: Kommissionens forordning (EF) nr. 1336/2005 af 12. august 2005 om ændring af bilag III til Rådets forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler   (EØS-relevant tekst)

13.8.2005   
            
            
               DA
            
            
               Den Europæiske Unions Tidende
            
            
               L 211/11
            
         
      KOMMISSIONENS FORORDNING (EF) Nr. 1336/2005
   af 12. august 2005
   om ændring af bilag III til Rådets forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler (1), særlig artikel 13, andet led, og
   ud fra følgende betragtninger:
   
               (1)
            
            
               Ifølge artikel 8 i forordning (EØF) nr. 2092/91, som ændret ved forordning (EF) nr. 392/2004 (2), er alle de erhvervsdrivendes aktiviteter i hele produktions-, tilberednings- og markedsføringsprocessen omfattet af den kontrolordning, der er fastlagt i artikel 9 i forordning (EØF) nr. 2092/91.
            
         
               (2)
            
            
               For at sikre, at alle de kategorier af erhvervsdrivende, der henvises til i artikel 8, stk. 1, i forordning (EØF) nr. 2092/91, er dækket ind i tilstrækkelig grad, er det nødvendigt at udvide anvendelsesområdet for de generelle bestemmelser, der er fastlagt i bilag III til den nævnte forordning.
            
         
               (3)
            
            
               Hyppigheden af kontrolbesøgene hos tilfældigt udvalgte erhvervsdrivende bør afpasses efter risikoen for manglende overensstemmelse med forordning (EØF) nr. 2092/91.
            
         
               (4)
            
            
               Bilag III til forordning (EØF) nr. 2092/91 bør ændres i overensstemmelse med ovenstående.
            
         
               (5)
            
            
               Foranstaltningerne i denne forordning er i overensstemmelse med udtalelse fra det udvalg, der er oprettet i overensstemmelse med artikel 14 i forordning (EØF) nr. 2092/91 —
            
         UDSTEDT FØLGENDE FORORDNING:
   Artikel 1
   Bilag III til forordning (EØF) nr. 2092/91 ændres som angivet i bilaget til nærværende forordning.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. august 2005.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 198 af 22.7.1991, s. 1. Senest ændret ved Kommissionens forordning (EF) nr. 2254/2004 (EUT L 385 af 29.12.2004, s. 20).
   
      (2)  EUT L 65 af 3.3.2004, s. 1.
   
      BILAG
      I bilag III til forordning (EØF) nr. 2092/91 foretages følgende ændringer:
      
                  1)
               
               
                  Efter titlen indsættes følgende tekst:
                  »De generelle bestemmelser i dette bilag gælder for alle erhvervsdrivende som omhandlet i artikel 8, stk. 1, i det omfang bestemmelserne er relevante for den pågældende erhvervsdrivendes aktiviteter.
                  Ud over de generelle bestemmelser gælder der særlige bestemmelser for de erhvervsdrivende, der udøver de aktiviteter, som er nævnt i overskriften på hver del af de særlige bestemmelser.«
               
            
                  2)
               
               
                  I de generelle bestemmelser foretages følgende ændringer:
                  
                              a)
                           
                           
                              Punkt 3-6 affattes således:
                              »3.   Indledende kontrol
                              Når kontrolordningen iværksættes, skal den ansvarlige erhvervsdrivende:
                              
                                          —
                                       
                                       
                                          udarbejde en fuldstændig beskrivelse af enheden og/eller lokalerne og/eller aktiviteten
                                       
                                    
                                          —
                                       
                                       
                                          fastlægge alle konkrete foranstaltninger, der skal træffes i forbindelse med enheden og/eller lokalerne og/eller aktiviteten for at sikre, at denne forordning overholdes, og især at kravene i dette bilag overholdes
                                       
                                    
                                          —
                                       
                                       
                                          fastlægge de forholdsregler, der skal træffes for at reducere risikoen for forurening med ikke-tilladte produkter eller stoffer, og de rengøringsforanstaltninger, der skal træffes på opbevaringsstederne og i hele den erhvervsdrivendes produktionskæde.
                                       
                                    Hvor det er hensigtsmæssigt, kan beskrivelsen, foranstaltningerne og forholdsreglerne være led i et kvalitetssikringssystem, der er tilrettelagt af den erhvervsdrivende.
                              Beskrivelsen og de pågældende foranstaltninger og forholdsregler skal anføres i en erklæring, som underskrives af den ansvarlige erhvervsdrivende.
                              Erklæringen skal desuden indeholde et tilsagn fra den erhvervsdrivende om:
                              
                                          —
                                       
                                       
                                          at udføre de pågældende aktiviteter efter artikel 5, 6, 6a og, hvis det er relevant, artikel 11 i denne forordning, og/eller efter forordning (EF) nr. 223/2003
                                       
                                    
                                          —
                                       
                                       
                                          i tilfælde af overtrædelser eller uregelmæssigheder at acceptere, at foranstaltningerne i artikel 9, stk. 9, i denne forordning og, hvis det er relevant, i artikel 10, stk. 3, i denne forordning anvendes
                                       
                                    
                                          —
                                       
                                       
                                          at acceptere at informere køberne af produktet skriftligt for at sikre, at angivelser, der henviser til den økologiske produktionsmetode, fjernes fra produktet.
                                       
                                    Erklæringen skal verificeres af kontrolorganet eller -myndigheden, som udarbejder en rapport, hvori eventuelle mangler og manglende overholdelse af bestemmelserne i denne forordning anføres. Den erhvervsdrivende skal medunderskrive denne rapport og træffe de nødvendige korrigerende foranstaltninger.
                              4.   Meddelelser
                              Den ansvarlige erhvervsdrivende skal i god tid underrette kontrolorganet eller -myndigheden om enhver ændring i den beskrivelse eller de foranstaltninger eller forholdsregler, der er nævnt i punkt 3, eller i bestemmelserne om indledende kontrol i del A, B, C, D og E i de særlige bestemmelser i dette bilag.
                              5.   Kontrolbesøg
                              Kontrolorganet eller -myndigheden skal mindst en gang om året foretage en fuldstændig fysisk kontrol hos alle erhvervsdrivende. Kontrolorganet eller -myndigheden kan udtage prøver for at undersøge, om der findes produkter eller anvendes produktionsmetoder, som ikke er tilladt efter denne forordning. Prøver kan også udtages og analyseres for at finde frem til eventuel forurening med ikke-tilladte produkter. En sådan analyse skal dog foretages, når der er mistanke om, at et ikke-tilladt produkt er anvendt. Efter hvert besøg skal der udarbejdes en kontrolrapport, som medunderskrives af den, som er ansvarlig for enheden, eller dennes stedfortræder.
                              Desuden skal kontrolorganet eller -myndigheden aflægge anmeldte eller uanmeldte kontrolbesøg hos tilfældigt udvalgte erhvervsdrivende, baseret på en generel vurdering af risikoen for manglende overensstemmelse med denne forordning og med forordning (EF) nr. 223/2003, hvor der som minimum tages hensyn til resultaterne af tidligere kontrolbesøg, mængden af de pågældende produkter og risikoen for ombytning af produkter.
                              6.   Regnskab
                              Der skal føres lager- og finansbogholderi for enheden eller lokalerne, så den erhvervsdrivende kan fremlægge nedenstående oplysninger, og kontrolorganet eller myndigheden kan kontrollere disse:
                              
                                          —
                                       
                                       
                                          leverandøren og — hvis forskellig — sælgeren eller eksportøren af produkterne
                                       
                                    
                                          —
                                       
                                       
                                          arten og mængden af de i artikel 1 omhandlede produkter, som er blevet leveret til enheden, og, hvis det er relevant, af alle indkøbte materialer og anvendelsen af disse materialer, samt hvis det er relevant, foderblandingens sammensætning
                                       
                                    
                                          —
                                       
                                       
                                          arten og mængden af de i artikel 1 omhandlede produkter, som opbevares i lokalerne
                                       
                                    
                                          —
                                       
                                       
                                          arten, mængden og modtagerne og — hvis forskellig — køberne, bortset fra de endelige forbrugere, af alle de i artikel 1 omhandlede produkter, som har forladt enheden eller den første modtagers lokaler eller opbevaringsanlæg
                                       
                                    
                                          —
                                       
                                       
                                          for erhvervsdrivende, som ikke opbevarer eller fysisk håndterer sådanne produkter: arten og mængden af de i artikel 1 omhandlede produkter, der er blevet indkøbt og solgt, og leverandørerne og — hvis forskellig — sælgerne eller eksportørerne samt køberne og — hvis forskellig — modtagerne.
                                       
                                    Regnskabet skal også omfatte resultaterne af kontrollen ved modtagelsen af produkter samt alle andre oplysninger, som kontrolorganet eller -myndigheden skal bruge for at kunne føre en effektiv kontrol.
                              Regnskabsoplysningerne skal dokumenteres ved hjælp af relevante regnskabsbilag.
                              Regnskaberne skal vise balance mellem input og output.«
                           
                        
                              b)
                           
                           
                              Overskriften på punkt 7 affattes således:
                           
                        
                              c)
                           
                           
                              Efter punkt 7 indsættes som punkt 7a:
                              »7a.   Modtagelse af produkter fra andre enheder og andre erhvervsdrivende
                              Ved modtagelsen af et produkt som omhandlet i artikel 1 skal den erhvervsdrivende kontrollere lukningen af emballagen eller containeren i de tilfælde, hvor det er påbudt, samt tilstedeværelsen af de angivelser, der er nævnt i punkt 7. Den erhvervsdrivende skal krydstjekke oplysningerne i den mærkning, som er omhandlet i punkt 7, med oplysningerne i ledsagedokumenterne. Resultatet af disse kontroller skal udtrykkeligt anføres i det regnskab, der er omhandlet i punkt 6.«
                           
                        
                              d)
                           
                           
                              Punkt 8 affattes således:
                              »8.   Opbevaring af produkter
                              Steder, der benyttes til opbevaring af produkter, skal forvaltes på en sådan måde, at partierne kan identificeres, og at sammenblanding eller forurening med produkter og/eller stoffer, som ikke er i overensstemmelse med denne forordning, undgås. De i artikel 1 omhandlede produkter skal til enhver tid kunne identificeres klart.«
                           
                        
            
                  3)
               
               
                  I de særlige bestemmelser foretages følgende ændringer:
                  
                              a)
                           
                           
                              I del A udgår sjette afsnit.
                           
                        
                              b)
                           
                           
                              Del B affattes således:
                              »B.   Enheder til tilberedning af vegetabilske og animalske produkter og levnedsmidler, som indeholder vegetabilske og animalske produkter
                              Denne del gælder for alle enheder, der beskæftiger sig med tilberedning, som defineret i artikel 4, nr. 3, af produkter, som omhandlet i artikel 1, stk. 1, på egne vegne eller på vegne af en tredjepart, og omfatter også:
                              
                                          —
                                       
                                       
                                          enheder, der beskæftiger sig med emballering og/eller omemballering af sådanne produkter
                                       
                                    
                                          —
                                       
                                       
                                          enheder, der beskæftiger sig med mærkning og/eller ommærkning af sådanne produkter.
                                       
                                    1.   Indledende kontrol
                              Den fuldstændige beskrivelse af enheden, der er omhandlet i punkt 3 i de generelle bestemmelser i dette bilag, skal indeholde oplysninger om de anlæg, som anvendes til modtagelse, forarbejdning, emballering, mærkning og opbevaring af landbrugsprodukterne før og efter sådanne aktiviteter, samt om procedurerne i forbindelse med transport af produkterne.
                              2.   Tilberedningsenheder, som også håndterer ikke-økologiske produkter
                              Hvis der i tilberedningsenheden også tilberedes, emballeres eller opbevares produkter, der ikke er omhandlet i artikel 1:
                              
                                          —
                                       
                                       
                                          skal der på enheden være steder, der er adskilt rent fysisk eller tidsmæssigt, hvor de i artikel 1 omhandlede produkter kan opbevares før og efter de nævnte aktiviteter
                                       
                                    
                                          —
                                       
                                       
                                          skal aktiviteterne udføres som en fuldstændig serie på et andet sted eller et andet tidspunkt end tilsvarende aktiviteter for produkter, der ikke er omhandlet i artikel 1
                                       
                                    
                                          —
                                       
                                       
                                          hvis disse aktiviteter ikke foregår regelmæssigt eller på en bestemt dag, skal de anmeldes på forhånd og inden for en frist, der aftales med kontrolorganet eller myndigheden
                                       
                                    
                                          —
                                       
                                       
                                          skal der træffes alle forholdsregler for at sikre, at partierne kan identificeres, og for at undgå sammenblanding eller ombytning med produkter, som ikke er fremstillet efter reglerne i denne forordning
                                       
                                    
                                          —
                                       
                                       
                                          må håndtering af produkter efter reglerne i denne forordning først ske efter rengøring af produktionsudstyret. Effektiviteten af rengøringen skal kontrolleres og registreres.
                                       
                                    3.   Emballering og transport af produkter til tilberedningsenheder
                              Mælk, æg og ægprodukter fra økologisk landbrug skal indsamles adskilt fra produkter, som ikke er produceret efter reglerne i denne forordning. Som en undtagelse og under forudsætning af en forhåndsgodkendelse fra kontrolorganets eller -myndighedens side kan indsamlingen foregå samtidig, hvis der er truffet de nødvendige forholdsregler for at undgå enhver sammenblanding eller ombytning med produkter, som ikke er produceret efter reglerne i denne forordning, og for at sikre, at produkter, som er produceret efter disse regler, kan identificeres. Den erhvervsdrivende skal sørge for, at kontrolorganet eller -myndigheden har adgang til alle oplysninger om indsamlingsdage, -tidspunkter og -rute samt tid og sted for modtagelsen af produkterne.«
                           
                        
                              c)
                           
                           
                              I del E udgår punkt 6.